**Ministru kabineta rīkojuma projekta**

**“Par valsts nekustamā īpašuma daļas nodošanu Valmieras pilsētas pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai Publiskas personas mantas atsavināšanas likuma noteiktajā kārtībā atļautu Aizsardzības ministrijai bez atlīdzības nodot Valmieras pilsētas pašvaldības īpašumā valsts nekustamā īpašuma daļu – zemes vienību 1,1806 ha platībā – pašvaldības autonomās funkcijas īstenošanai.MK rīkojums stāsies spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants. Likuma “Par pašvaldībām” 15. panta pirmās daļas 2. punkts.Meža likuma 44. panta ceturtās daļas 2. punkta “c” apakšpunkts. Valmieras pilsētas pašvaldības (turpmāk – Pašvaldība) 2020. gada 26. novembra lēmums Nr. 370 “Par zemes vienības Grīšļu ielā 1, Valmierā, nepieciešamību pašvaldības funkciju īstenošanai” (prot. Nr. 22, 21 §).Pašvaldības 2021. gada 25. marta lēmums Nr. 65 “Par grozījumu Valmieras pašvaldības domes 26.11.2020. lēmumā Nr. 370 (protokols Nr. 22, 21. §) “Par zemes vienības Grīšļu ielā 1, Valmierā, nepieciešamību pašvaldības funkciju īstenošanai” ” (protokols Nr. 5, 1. §). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar 2003. gada 29. aprīļa Ministru kabineta noteikumu Nr. 236 “Aizsardzības ministrijas nolikums” 4.4.1 apakšpunktu Aizsardzības ministrija (turpmāk – AM) plāno Nacionālo bruņoto spēku vidēja termiņa un ilgtermiņa spēju attīstību, tajā skaitā infrastruktūru, personālu, finanses un nodrošinājumu ar materiāltehniskajiem līdzekļiem. Pašvaldība 2020. gada 26. novembra lēmumā Nr. 370 “Par zemes vienības Grīšļu ielā 1, Valmierā, nepieciešamību pašvaldības funkciju īstenošanai” (prot. Nr. 22, 21 §) un 2021. gada 25. marta lēmumā Nr. 65 “Par grozījumu Valmieras pašvaldības domes 26.11.2020. lēmumā Nr. 370 (protokols Nr. 22, 21. §) “Par zemes vienības Grīšļu ielā 1, Valmierā, nepieciešamību pašvaldības funkciju īstenošanai”” (protokols Nr. 5, 1. §), ir lūgusi AM nodot bez atlīdzības pašvaldības īpašumā zemes vienību (kadastra apzīmējums 9601 014 0012) 1,1806 ha platībā Grīšļu ielā 1, Valmierā, lai nodrošinātu pašvaldības autonomo funkciju izpildi saskaņā ar likuma “Par pašvaldībām” 15. panta pirmās daļas 2. punktu – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana, atkritumu savākšanas un izvešanas kontrole, pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana). Pašvaldības lēmumā noteikts, ka zemes vienības (kadastra apzīmējums 9601 014 0012) sastāvā esošā valsts meža zeme 0,3507 ha platībā nepieciešama pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību – izpildes nodrošināšanai, nodrošinot mežaparka izveidi un uzturēšanu.Valmieras pilsētas attīstības programmas 2015.–2020. gadam (apstiprināta ar Valmieras pilsētas domes 29.12.2014. lēmumu Nr. 435 (protokols Nr. 21, 6. §)) viens no stratēģiskajiem mērķiem ir pilsētvides attīstība – infrastruktūras attīstīšana, ainavas attīstības ilgtermiņa plānošana un veidošana, paredzot sabiedrībai pieejamu dabas (zaļo) teritoriju nodrošināšanu un pilnveidošanu, kā arī rekreācijas objektu infrastruktūras pilnveidošanu.Pašvaldība plāno labiekārtot minēto teritoriju, telpiski iekļaujot to Gaujas krastu promenādē, un padarīt to pievilcīgu iedzīvotājiem. Zemes vienības daļā, kurā neatrodas mežs, plānots izvietot atbilstošu rekreācijas infrastruktūru – soliņi, āra rotaļu un sporta ierīces. Savukārt zemes vienības daļu, kurā 0,3507 ha platību aizņem mežs un kas veidojas kā funkcionāls rekreācijas teritorijas papildinājums, Pašvaldība iecerējusi saglabāt kā dabīgu dabas/ meža parka teritoriju pastaigām, saglabājot esošas pastaigu vietas, neparedzot tajā labiekārtojuma infrastruktūru.Nekustamais īpašums “Kaugurmuiža” Valmierā (kadastra Nr. 9601 014 0106), kas sastāv no:1. zemes vienības (kadastra apzīmējums 9601 014 0012) 1,1806 ha platībā Grīšļu ielā 1, Valmierā;
2. zemes vienības (kadastra apzīmējums 9601 014 0013) 63,9492 ha platībā un uz tās atrodas 21 būve (kadastra apzīmējumi 9601 014 0106 001; 9601 014 0106 003; 9601 014 0106 004; 9601 014 0106 005; 9601 014 0106 006; 9601 014 0106 007; 9601 014 0106 010; 9601 014 0106 012; 9601 014 0106 013; 9601 014 0106 017; 9601 014 0106 018; 9601 014 0106 019; 9601 014 0106 020; 9601 014 0106 022; 9601 014 0106 026; 9601 014 0106 027; 9601 014 0106 028; 9601 014 0106 029; 9601 014 0106 031; 9601 014 0106 033; 9601 014 0106 034) Cēsu ielā 54, Valmierā.

Nekustamā īpašuma valsts kadastra informācijas sistēmā (turpmāk – NĪVKIS) uz zemes vienības (kadastra apzīmējums 9601 014 0013) ir reģistrētas 5 pirmsreģistrētas būves.Uz Pašvaldības īpašumā nododamās zemes vienības, kadastra apzīmējums 9601 014 0012, būves neatrodas.Nekustamais īpašums (kadastra Nr. 9601 014 0106) ir ierakstīts zemesgrāmatā uz valsts vārda (Vidzemes rajona tiesas Valmieras pilsētas zemesgrāmatas nodalījums Nr. 2245). Nekustamā īpašuma sastāvā esošajai zemes vienībai (kadastra apzīmējums 9601 014 0012) 1,1806 ha platībā NĪVKIS ir reģistrēti apgrūtinājumi:* pašvaldības izveidota dabas parka teritorija – 1,1806 ha platībā;
* applūstošā (10 % applūduma varbūtība) teritorija – 1,1806 ha platībā;
* mežu vides un dabas resursu aizsardzības aizsargjoslas ap pilsētu teritorija – 1,1806 ha platībā;
* dabiskas ūdensteces vides un dabas resursu aizsardzības aizsargjoslas teritorija pilsētās un ciemos – 1,1806 ha platībā;
* ekspluatācijas aizsargjoslas teritorija gar gāzesvadu ar spiedienu līdz 0,4 megapaskāliem – 0,0097 ha platībā;
* ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0,0751 ha platībā,

un noteikts lietošanas mērķis – Valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve.Zemes vienībā (kadastra apzīmējums 9601 014 0012) NĪVKIS ir reģistrēta meža zeme 0,3507 ha platībā un tai 2021. gadā ir izstrādāta meža inventarizācija. Atbilstoši Valsts meža dienesta 2021. gada 19. maija meža un meža zemes novērtējumam zemes kadastrālās vērtības un mežaudzes vērtības noteikšanai 2021. gadā zemes vienībā (kadastra apzīmējums 9601 014 0012) ietilpstošās meža zemes mežaudzes vērtība ir noteikta 543,00 *euro.*Saskaņā ar Meža likuma 44. panta ceturtās daļas 2. punktu zemesgrāmatā ierakstītās valsts meža zemes atsavināšanu var atļaut ar ikreizēju MK rīkojumu, ja valsts meža zeme nepieciešama likumā “Par pašvaldībām” noteikto pašvaldības autonomo funkciju veikšanai, tai skaitā, parku ierīkošanai un uzturēšanai (2. punkta “c” apakšpunkts). Minētā funkcija ir ietverta likuma “Par pašvaldībām” 15. panta pirmās daļas 2. punktā noteiktajā pašvaldības autonomajā funkcijā – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana).Pašvaldība ir pieņēmusi lēmumu, ka zemes vienības (kadastra apzīmējums 9601 014 0012) sastāvā esošā valsts meža zeme 0,3507 ha platībā tiks izmantota atbilstoši Meža likuma 44. panta ceturtās daļas 2. punkta “c” apakšpunktam.Atbilstoši Meža likuma 44. panta piektajai daļai MK nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai, pieņemot 2006. gada 19. septembrī MK noteikumus Nr. 776 „Valsts meža zemes atsavināšanas kārtība” (turpmāk – Noteikumi).Atbilstoši Noteikumu 5. un 8.punktam Pašvaldība ir iesniegusi sekojošus dokumentus, kas nepieciešami valsts meža zemes atsavināšanai:1. 2020. gada 26. novembra lēmumu Nr. 370 “Par zemes vienības Grīšļu ielā 1, Valmierā, nepieciešamību pašvaldības funkciju īstenošanai” (prot. Nr. 22, 21 §) un 2020. gada 25. marta lēmumu Nr. 65 “Par grozījumu Valmieras pašvaldības domes 26.11.2020. lēmumā Nr. 370 (protokols Nr. 22, 21. §) “Par zemes vienības Grīšļu ielā 1, Valmierā, nepieciešamību pašvaldības funkciju īstenošanai”” (protokols Nr. 5, 1. §);
2. vēstuli Nr. 2.2.1.7/21/592 ar informāciju par zemes vienības un tās sastāvā esošās meža platības plānoto tālāko izmantošanu, skaidrojošu aprakstu par plānotajām darbībām un vizuālu ieceres risinājuma plānu, kā arī darbu īstenošanas termiņiem;
3. vēstuli Nr. 2.2.1.7/21/593 ar apliecinājumu par plānotās darbības atbilstību spēkā esošajam Valmieras pilsētas teritorijas plānojumam, kas apstiprināts ar Pašvaldības domes 08.12.2016. ārkārtas sēdes lēmumu Nr. 469 (ārkārtas sēde prot. Nr. 13, 2. §).

Ņemot vērā Pašvaldības lūgumu, AM, izvērtējot zemes vienības daļas izmantošanas iespējas valsts aizsardzības uzdevumu īstenošanai, ir sagatavojusi MK rīkojuma projektu par nekustamā īpašuma “Kaugurmuiža” Valmierā daļas – zemes vienības (kadastra apzīmējums 9601 014 0012) 1,1806 ha platībā Grīšļu ielā 1, Valmierā – nodošanu bez atlīdzības Valmieras pilsētas pašvaldības īpašumā pašvaldības autonomās funkcijas īstenošanai. Ja nekustamais īpašums (zemes vienība) nebūs nepieciešams pašvaldībai minētās funkcijas īstenošanai, nekustamais īpašums ir atdodams atpakaļ valstij.Atsavināšanas likuma 42. panta pirmā daļa nosaka, ka valsts nekustamo īpašumu var nodot bez atlīdzības atvasinātas publiskas personas īpašumā. MK lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par MK lēmumā noteiktajiem tiesību aprobežojumiem. Ja nekustamais īpašums vairs netiek izmantots MK lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.Kā nosaka Atsavināšanas likuma 43. pants un 5. panta pirmā daļa, atļauju atsavināt valsts nekustamo īpašumu dod MK.Pēc MK rīkojuma projekta par nekustamā īpašuma daļas – zemes vienības – nodošanu pašvaldības īpašumā pieņemšanas, pamatojoties uz Zemesgrāmatu likuma 56. panta ceturto daļu, Nekustamā īpašuma valsts kadastra likuma 60.1 panta pirmās daļas 2. punktu un 63.1 panta otro daļu,MK 2006. gada 31. oktobra noteikumu Nr. 898 “Noteikumi par zemesgrāmatu nostiprinājuma lūguma formām” 6.1 pielikumu, AM un Pašvaldība ar Nostiprinājuma lūgumu nekustamā īpašuma sadalīšanai vai nekustamā īpašuma izveidošanai no vairāku nekustamo īpašumu sastāvā esošajiem objektiem un izmaiņu reģistrācijai Nekustamā īpašuma valsts kadastra informācijas sistēmā lūgs Zemesgrāmatā un NĪVKIS sadalīt nekustamo īpašumu “Kaugurmuiža” Valmierā (kadastra Nr. 9601 014 0106) un izveidot divus atsevišķus nekustamos īpašumus. Atdalāmo nekustamo īpašumu, kas sastāvēs no zemes vienības (kadastra apzīmējums 9601 014 0012) 1,1806 ha platībā, lūgs nostiprināt zemesgrāmatā uz valsts vārda AM personā un vienlaikus uz Pašvaldības vārda, lai zemesgrāmatā būtu atspoguļota īpašnieku pēctecība. Zemes vienībai ir izstrādāts atsevišķs zemes robežu plāns, situācijas plāns un apgrūtinājumu plāns. |
| 3. | Projekta izstrādē iesaistītās institūcijas un publiskas personas kapitālsabiedrības | AM, Valsts aizsardzības militāro objektu un iepirkumu centrs, Valmieras pilsētas pašvaldība. |
|  | Cita informācija | Rīkojuma projektā minētā nekustamā īpašuma nepieciešamība citām valsts iestādēm, valsts kapitālsabiedrībām vai atvasinātām publiskām personām vai to iestāžu funkciju nodrošināšanai saskaņā ar Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 12. punktu tiks noskaidrota, iesniedzot izsludināšanai Valsts sekretāru sanāksmē attiecīgu Ministru kabineta rīkojuma projektu par valsts nekustamā īpašuma atsavināšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valmieras pilsētas pašvaldība un tās iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projekts tiks īstenots no Valmieras pilsētas pašvaldības budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs, Valmieras pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Publiskās pārvaldes politikas jomu.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļvietnē [*www.vestnesis.lv*](http://www.vestnesis.lv)  |

Ministru prezidenta biedrs,

aizsardzības ministrs A. Pabriks

Zeltzaķe 27337341

ilze.zeltzake@vamoic.gov.lv